སྤྱིར་བཏང་ཆ་ནས་ང་ཚོ་འགྲོ་བ་མིའི་རིགས་ནི་སྤྱི་ཚོགས་ཀྱི་སེམས་ཅན་ཞིག་ཡིན་པ་རེད།སུ་ཞིག་གང་ཡིན་མིན་ལ་མ་ལྟོས་པར།ཁོའམ་མོའི་འཚོ་གནས་དེ་མིའི་རིགས་གཞན་ལྷག་མ་རྣམས་ལ་བརྟེན་ནས་ཡོད།གང་ཟག་སྒེར་གྱི་འཚོ་གནས་དང་བདེ་དོན་ནི་སྤྱི་ཚོགས་ཡོངས་ལ་བརྟེན་ཡོད་པ་སོང་ཙང་།གཞན་གྱི་བདེ་སྡུག་ལ་བསམ་བློ་གཏོང་དགོས་པ་དང།གཞན་གྱི་བདེ་སྡུག་ལ་སེམས་འཁུར་བྱེད་པ་དེ་ང་ཚོ་སོ་སོའི་གཞི་རྩའི་རང་བཞིན་ལས་འབྱུང་གི་ཡོད།དཔེར་ན།ང་ཚོས་སྤྲའི་རིགས་ལ་བལྟས་པ་ཡིན་ན།སྤྲ་རྒན་པ་རྣམས་ཀྱིས་ཁྱུ་ཚོགས་ཀྱི་འགན་འཁུར་ཆ་ཚང་ལེན་གྱི་ཡོད།གཞན་རྣམས་ཟས་བཟའ་བཞིན་པའི་སྐབས་སྤྲ་ཕོ་ཞིག་གིས་རྟག་ཏུ་ཟུར་ཞིག་ནས་ལྟ་ཞིབ་བྱེད་ཀྱི་ཡོད།སྟོབས་ཆེ་བ་དག་གིས་ཁྱུ་ཚོགས་ཀྱི་བདེ་འཇགས་ཆེད་རུ་སྡེའི་ནང་གི་སྤྲ་རྣམས་ལ་ལྟ་རྟོག་བྱེད་ཀྱི་ཡོད་པ་ནང་བཞིན་རེད།